**“ЭСКИ-ЖУВА ДEҲҚОН БОЗОРИ” АКЦИЯДОРЛИК ЖАМИЯТИ**

**АКЦИЯДОРЛАРИНИНГ ИМТИЁЗЛИ ҲУҚУҚИ МАВЖУДЛИГИ ТЎҒРИСИДА**

**БИЛДИРИШНОМА**

“ЭСКИ-ЖУВА ДEҲҚОН БОЗОРИ” акциядорлик жамияти Кузатув кенгашининг 2025 йил 24 майдаги 9-сонли йиғилиши билан Жамият устав капиталини номинал қиймати 1000 (бир минг) сўмдан бўлган 173344 ( бир юз етмиш уч минг уч юз қирқ тўрт) дона умумий қиймати 173344000 (бир юз етмиш уч миллион уч юз қирқ тўрт минг) сўмлик эгасининг номи ёзилган оддий ҳужжатсиз акциялар чиқариш орқали кўпайтириш тўғрисида қарор қабул қилинган.

Ўзбекистон Республикаси Истиқболли лойиҳалар миллий агентлиги томонидан ушбу акциялар чиқарилиши 2025 йил 27 июн куни Q0312-5-сон билан давлат рўйхатидан ўтаказилган.

Қўшимча чиқарилаётган акцияларни жойлаштириш, шу жумладан имтиёзли хуқуққа эга акциядорлар ўртасида жойлаштириш 36878 (ўттиз олти минг саккиз юз етмиш саккиз ) сўмдан амалга оширилади.

Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунига ва акциялар қўшимча чиқарилиши тўғрисидаги қарорга мувофиқ, жамият акцияларини имтиёзли олиш ҳуқуқига эга бўлган шахсларнинг рўйхати 2025 йил 24 май куни ҳолатига шакллантирилган «Эски жува деҳқон бозори» АЖ акциядорлари реестрининг маълумотлари асосида тузилади.

Имтиёзли ҳуқуқ амалга оширилган тақдирда, акциядорлар акцияларнинг фақат бутун миқдорини олиши мумкин.

Имтиёзли ҳуқуққа эга бўлган акциядор акцияларни олиши тўғрисида ўзининг исми-шарифи (номи) ва яшаш жойи (жойлашган ери), ўзи оладиган акцияларнинг сони кўрсатилган ёзма шаклдаги аризани ва ҳақ тўлаганлик тўғрисидаги ҳужжатни «Эски жува деҳқон бозори» АЖга юбориш орқали ўз имтиёзли ҳуқуқини тўлиқ ёки қисман амалга оширишга ҳақли. Бундай ариза мазкур имтиёзли ҳуқуқнинг амал қилиш муддати ичида Жамиятга тақдим этилиши керак.

Имтиёзли ҳуқуқ асосида ҳар бир акциядор олишга ҳақли бўлган акцияларнинг сонини аниқлаш тартиби қуйидагича: Акциядор ўзига тегишли оддий акцияларни «Эски жува деҳқон бозори» АЖ томонидан илгари жойлаштирилган жами 2 200 000дона оддий акциялардаги улушини аниқлайди ва шу улушга тенг улушда ушбу чиқарилишдаги акциялардан олишга ҳақли бўлади.

Имтиёзли ҳуқуқнинг амал қилиш муддати 2025 йилнинг 27 июн кунидан бошлаб 10 (ўн) кунни ташкил этишини маълум қиламиз.

Имтиёзли ҳуқуқдан бошқа шахс фойдасига воз кечишга йўл қўйилмайди.

Имтиёзли ҳуқуқдан фойдаланишнинг амал қилиш муддати тугаганидан сўнг 2025 йилнинг 8 июл кунидан бошлаб Тошкент шаҳар ҳокимлигига (ҳокимлик номидан “Муниципал активларни бошқариш маркази” Давлат унитар корхонасига) жойлаштирилиши мумкин.

Акциялар учун тўловлар Ўзбекистон Республикаси миллий валютасида фақат пул маблағлари билан нақд ва (ёки) нақдсиз шаклда қонунчиликда белгиланган тартибда амалга оширилади.

Акциялар тўланишига келиб тушадиган нақд ва (ёки) нақдсиз шаклдаги пул маблағлари кўчирилиши лозим бўлган «Эски жува деҳқон бозори» АЖнинг банк реквизитлари:

Акциялар учун пул маблағлари «Гарант банк» Тошкент шахар филиалининг қуйидаги ҳисоб рақамга қабул қилинади: ҳ/р 20208000800109589001, МФО 00439, СТИР 201837960, Банк жойлашган манзил: 100002, Тошкент шаҳар, Шайхонтохур тумани, Бозор майдони, 28 уй.

«Эски жува деҳқон бозори» АЖ жойлашган манзили: 1000002, Ўзбекистон Республикаси, Тошкент шаҳри, Шайхонтохур тумани, Бозор майдони, 28 уй.

Тел.: +998 71 244-18-01

Электрон почта манзили: [eski-juva-dehqon-bozori@mail.ru](mailto:eski-juva-dehqon-bozori@mail.ru)

